Ne poistovijećivati sa Tootsi.

***Tootsie*** je hvaljena američka romantična komedija iz 1982. koju je režirao Sydney Pollack a koja govori o glumcu Michaelu Dorseyju (Dustin Hoffman, koji je za svoju ulogu osvojio svoj treći Zlatni globus i četvrtu BAFTA-u u karijeri) koji se preruši u ženu kako bi dobio ulogu u TV seriji, ali se zaljubi u jednu od glumica na snimanju. Jedna od glavnih tema priče je ispitivanje uloga, identiteta i percepcije muško-ženskih odnosa, što se poklopilo sa nekoliko sličnih filmova koji su objavljeni iste godine (*Yentl*, *Victor/Victoria*). Film je osvojio Zlatni globus u kategoriji najboljeg filma komedije ili mjuzikla te je prema odluci članova *Američkog filmskog instituta* zauzeo drugo mjesto na listi *100 godina...100 smijeha* (prvo je zauzeo *Neki to vole vruće*).

*Američki filmski institut* ga je također stavio i na 62. mjesto na listi *100 najboljih filmova svih vremena*, 1998. je uključen u **Državni filmski registar**, a **Ceh scenarista Amerike** je scenarij kojeg su napisali Murray Shisgal i Larry Galbert stavio na 17. mjesto na listi "*101 najboljih scenarija ikada napisanih*". Časopis **Premiere** je lik Dorothy Michaels/ Michael Dorsey stavio na 39. mjesto na listi "*100 najboljih filmskih likova svih vremena*". a Hoffmanovu interpretaciju istog na 33. mjesto na listi "*100 najboljih filmskih izvedbi svih vremena*"

Radnja
------

New York. **Michael Dorsey** je marljiv i ustrajan glumac, ali ga nitko ne želi zaposliti pa povremeno radi po kuhinjama kao perač suđa ili daje instrukcije drugim mladim glumcima. Nakon svojeg rođendana, otprati svoju dobru prijateljicu **Sandy** na audiciju za jednu TV sapunicu o bolnici, no ova ne dobiva ulogu a Michael čak dobije i pogrde svojeg agenta **Georgea Fieldsa** jer ga nitko ne želi zaposliti zbog svojeglave naravi. Kako bi nabavio novac za kazališnu predstavu svojeg prijatelja **Jeffa** i konačno dobio posao, Michael izgubi strpljenje te se maskira u ženu, nazove Dorothy Michaels i prijavi na audiciju za istu TV sapunicu. Iznenađujuće, dobiva ulogu, no to taji od većine prijatelja. No s vremenom mu je sve teže glumiti ženu, pogotovo od kada se zaljubio u glumicu **Julie**, samohranu majku koja glumi jednu od medicinskih sestara i čiji je povremeni ljubavnik Ron ujedno i redatelj serije.

S vremenom se Dorothy i Julie sprijatelje a serija postane poprilično popularna. No u Dorothy se zaljubi istodobno i Julijin otac, **Les**, te jedan od glumaca u seriji, John Van Horn, koji je već poljubio svaku glumicu u seriji. Michael se jada svojem agentu Georgeu, ali ovaj mu objasni da ga ne može izvuči iz serije jer je potpisao ugovor koji se automatski produžuje sa svakom novom sezonom u seriji. Kada se stvari previše zakompliciraju nakon što Dorothy pokuša poljubiti Julie, Michael odluči konačno otkriti svima istinu. Pri emitiranju serije uživo, Dorothy skine masku i svi otkriju da se radi o muškarcu, Michaelu. I gledatelji i zaposlenici u studiju su u šoku. Julie se na to jako naljuti na njega, ali se njih dvoje na kraju ipak pomire.

Glumci
------

* **Dustin Hoffman** u ulozi Michaela Dorseyja/ Dorothy Michaels
* **Jessica Lange** u ulozi Julie Nichols
* **Teri Garr** u ulozi Sandy Lester
* **Bill Murray** u ulozi Jeffa Slatera
* **Dabney Coleman** u ulozi Rona
* **Charles Durning** u ulozi Lesa Nicholsa
* **Sydney Pollack** u ulozi Georgea Fieldsa
* **George Gaynes** u ulozi Johna Van Horna
* **Geena Davis** u ulozi April

Produkcija
----------

### Scenarij i glumačka ekipa

Don McGuire je napisao scenarij o muškarcu koji se preobuče u ženu pod naslovom *Bi li ja tebi lagao?*. Producent Charles Evans je kupio prava na scenarij koji je 1978. privukao pozornost komičara Buddyja Hacketta koji je htio igrati agenta u filmu. Prije njega, Evans je htio da George Hamilton igra glavnu ulogu, dok su Dick Richards i Bob Kaufman unajmljeni za "poliranje" scenarija.

Nakon što je pročitao novu verziju scenarija, Evans je smatrao da Hamilton nije ispravan izbor za glavnu ulogu te je razmišljao o drugim komičarima kao što su Chevy Chase i George Segal. Richards je pokazao Dustinu Hoffmanu scenarij dok su bili u avionu, a glumcu se svidjela priča. U to vrijeme, Hoffman je već razgovarao sa scenaristom, Murrayjom Schisgalom, o mogućnosti pisanja priče u kojoj bi igrao muškarca koji se preruši u tenisačicu te stigne sve do Wimbeldona gdje ga pobijedi 13-godišnja djevojčica. Schisgal je tako postao treća generacija scenarista u toj priči. Hoffman je pristao glumiti u filmu jedino pod uvjetom da mu se da potpuna kontrola, što je Evansu odgovaralo pošto je zahvaljujući njemu postigao dogovor sa Columbia Pictures. Hoffman je također dao novi naslov filmu, *Tootsie*, pošto je njegova majka govorila ""Tootsie Wootsie" dok ga je kao dijete bacala u zrak. Hoffman je film posvetio svojoj majci, koja je umrla 1981.

"Julijina uloga je zahtijevala da gledatelji odmah shvate zašto je on zaljubljen u nju. A to nema nikakve veze s logikom, nego s kvalitetom filma. Nikada nije bilo pitanja zašto bi se netko zaljubio u Marilyn Monroe. Ona bi ušla u sobu, momak bi ju pogledao, snimili bi njegov izraz lica u krupnom planu i gledatelji bi rekli: 'To je to, oni su zaljubljeni!' To ti uštedi stranice. I stranice. I stranice. A Jessica Lange je to imala."
Sydney Pollack o razlogu zašto je dao glavnu ulogu Jessici Lange"

Hoffman je isprva htio da redatelj filma bude Hal Ashby, koji mu je još 1978. htio dati glavnu ulogu u antiratnoj drami *Povratak veterana*, ali je ovaj tada već bio pod ugovorom za drugi film. Međutim, Ashby je još uvijek bio zauzet drugim filmom, tako da je Sydney Pollack predložen za novog redatelja dok je Larry Gelbart, scenarist *M.A.S.H.-a*, postao četvrti scenarist. Iako je Hoffman volio neke Pollackove ideje, također je neke odbacivao, zbog čega su se često svađali oko pojedinih scena. Prilikom odabira glumaca, i Hoffman i Pollack su se složili oko izbora Charlesa Durninga i Teri Garr, koja je imala "komičnu nedužnost". Bill Murray je izabran zbog svoje improvizacijske vještine u televizijskoj emisiji *Saturday Night Live*.

Najviše pomutnje izazvao je odabir glumca za ulogu agenta Georgea Fieldsa. Pošto je Hackett privukao pažnju na scenarij, neki su htjeli da on igra tu ulogu, no Pollack je istu htio dati Dabneyju Colemanu a Hoffman je htio da ju igra sam Pollack. Nakon mnogo nagovaranja, Pollack je prihatio ulogu iako nije htio glumiti u filmu kojeg režira. Gelbart je u međuvremenu prepravio scenarij dajući mu glavnu temu, zaokružene likove te ironiju koja je zamijenila neke razuzdane situacije. Jedna od njegovih inspiracija bila je Shakespearova komedija *Tri kralja ili kako hoćete* i Goldonijev *Sluga dvaju gospodara* u kojima se žene prerušavaju u muškarce.

Elaine May je također prepravila scenarij - njen rukopis osjeća se u scenama sapunice, liku Van Horna i Jeffa, kojeg je dodala u priču. Kada je 1. travnja 1982. započelo snimanje, scenarij se još uvijek prepravljao iako je već potrošeno 1,5 milijuna $ na pisce. Jednom prilikom, filmska ekipa je unajmila plesni studio jer je tamo trebao živjeti Michael Dorsey, no to je promijenjeno tako da lokacija više nije bila potrebna. Drugom prilikom, u scenariju je bila predviđena scena u kojoj Dorothy ovo savjetuje Juliji u svezi njenog ljubavnog života: "*Zašto siješ sirak kad želiš krupicu?*", a ona odgovori: "*Kao što ti uvijek kažeš, dijete koje ne pita, ne dobije krupicu*." Hoffman je taj dijalog htio ukloniti. No Pollack je tu scenu smatrao smiješnom. Nakon dugačke rasprave, koja je zaustavila snimanje filma gotovo cijeli dan, Pollack je odustao od tog dijaloga. Na setu se borio sa redateljom za svaku riječ u scenariju.

### Šminka i kostimi


|  |  |  |
| --- | --- | --- |
| Dustin Hoffman i redatelj Sydney Pollack |  | Dustin Hoffman i redatelj Sydney Pollack |
| Dustin Hoffman i redatelj Sydney Pollack |

Kako bi odlglumio što uvjerljiviju ženu, depilirao je bradu voskom, vježbao ženski glas na južnjačkom naglasku, feminizirane geste te si dopustio da mu se očupa dio obrva. Iako je snimanje trajalo samo 98 dana, Hoffman je uložio gotovo četiri godine u pripreme za film, zbog čega dugo nije bio na raspolaganju za bilo koji drugi projekt, i to usprkos činjenici što je sa svojim prethodnim filmom, *Kramer protiv Kramera*, osvojio Oscara. Uzimao je doze vitamina B12, vježbao te prešao na zdraviju hranu.

Hoffman je također odlučio nositi naočale, a specijalisti za šminku su mu nabavili periku, ruž za usne te umjetne grudi koje su koštale samo 175 $. Također je morao obrijati leđa i ruke, obući odjeću koja će prikriti njegovu adamovu jabučicu i nositi šminku temeljenu na lateksu koja traje samo par sati. Tony Marrero, stilist, je isprobao nekoliko perika na Hoffmanu, uključujući i plavokosu. No Hoffman je htio stvoriti iluziju kako bi izgledalo da se rodio kao žena. Dick Smith, specijalist za šminku koji je već surađivao sa Hoffmanom u filmu *Mali veliki čovjek* mu je nabavio tanko zubalo koje bi prekrilo njegovu muževnu čeljust. Radi potrebe snimanja, Hoffman je ustajao rano ujutro i brijao bradu u sauni jer je vrućina otvarala pore te je tako bilo lakše ukloniti dlake. Potom je potrošio i do tri sata na šminkanju. Prve scene koje su snimljene sa Dorothy su bile interijeri u sapunici. Potom su na red došle scene u Julijinom stanu, no uočene su razlike u Hoffmanovom licu pošto je smršavio dosta kilograma. Stilistkinja Dorothy Pearl je ipak uspijela sakriti znatne razlike u šminci između tih dvaju scena.

U završnoj sceni, Hoffman je skrivao svoju bolnu ruku zbog nesreće s vratima. U prosjeku, snimanje je koštalo 80.000 $ dnevno. Snimanje je završilo 28. kolovoza 1982. a Pollack je izjavio za Variety da su barem dva - od ukupno 23 dana koja su sveukupno prešla rok snimanja - potrošena za ponovno snimanje nekih scena. Hoffman se također žalio što je brijanje noga na njegovoj koži izazvalo svrbež. Kostimografkinja Ruth Morley se pobrinula za Hoffmanovu feminiziranu odjeću.

Nakon montaže, *Tootsie* je puštena u kino distribuciju 17. prosinca iste godine.

### Odjek

Film je doživio veliki uspjeh i zaradio 177,2 milijuna $ u američkim kinima, čime je bio drugi najkomercijalniji film godine, iza ZF-a *E.T.*. 2006. to je *Tootsie* svrstalo na 91. mjesto najkomercijalnijih filmova do tada a 2012. na 164. mjesto. Također je dugo vremena bio Hoffmanov najkomercijalniji film, sve do 2004. kada je tu poziciju preuzela komedija *Upoznajte Fockerove*.

Glumica Teri Garr je izjavila da su joj dva najdraža filma u kojima je glumila upravo *Gospodin mama* i *Tootsie*. Bill Murray se u jednom intervjuu osvrnuo na rad na ovom filmu:

> Mislim da je to na neki način moj najdraži film i Sydneyja Pollacka i Dustina Hoffmana. Puno smo improvizirali na mojoj ulozi - nije bilo puno toga o njoj u scenariju. Imali su ideju za taj lik pa smo počeli izmišljati stvari, a na kraju su sve zadržali u filmu.
> 
>

Nagrade
-------

| Nagrada | Datum | Kategorija | Nominacije | Rezultat |
| --- | --- | --- | --- | --- |
| Zlatni globus | 1983. | Zlatni globus za najbolji film - komedija ili mjuzikl | Sydney Pollack, Dick Richards | Osvojeno |
| Zlatni globus za najboljeg glumca - komedija ili mjuzikl | Dustin Hoffman | Osvojeno |
| Zlatni globus za najbolju sporednu glumicu | Jessica Lange | Osvojeno |
| Zlatni globus za najbolju režiju | Sydney Pollack | Nominacija |
| Zlatni globus za najbolji scenarij | Larry Gelbart, Murray Schisgal i Don McGuire | Nominacija |
| Oscar | 1983. | Oscar za najbolju sporednu glumicu | Jessica Lange | Osvojeno |
| Oscar za najbolji film | Sydney Pollack, Dick Richards | Nominacija |
| Oscar za najboljeg redatelja | Sydney Pollack | Nominacija |
| Oscar za najbolji originalni scenarij | Larry Gelbart, Murray Schisgal i Don McGuire | Nominacija |
| Oscar za najboljeg glavnog glumca | Dustin Hoffman | Nominacija |
| Oscar za najbolju sporednu glumicu | Teri Garr | Nominacija |
| Oscar za najbolju originalnu pjesmu | Dave Grusin, *It Might Be You* | Nominacija |
| Oscar za najbolju fotografiju | Owen Roizman | Nominacija |
| Oscar za najbolju montažu | Fredric Steinkamp i William Steinkamp | Nominacija |
| Oscar za najbolju montažu zvuka | Arthur Piantadosi, Les Fresholtz, Dick Alexander i Les Lazarowitz | Nominacija |
| BAFTA | 1983. | BAFTA za najboljeg glumca | Dustin Hoffman | Osvojeno |
| BAFTA za najbolju šminku | Dorothy J. Pearl, George Masters, C. Romania Ford, Allen Weisinger | Osvojeno |
| BAFTA za najbolji film | Sydney Pollack, Dick Richards | Nominacija |
| BAFTA za najboljeg redatelja | Sydney Pollack | Nominacija |
| BAFTA za najbolji scenarij | Larry Gelbart, Murray Schisgal | Nominacija |
| BAFTA za najbolju sporednu glumicu | Teri Garr | Nominacija |
| BAFTA za najbolju sporednu glumicu | Jessica Lange | Nominacija |
| BAFTA za najbolju originalnu pjesmu | Dave Grusin, *Tootsie* | Nominacija |
| BAFTA za najbolje kostime | Ruth Morley | Nominacija |
| Nagrade Udruge filmskih kritičara New Yorka | 1983. | Najbolji redatelj | Sydney Pollack | Osvojeno |
| Najbolji scenarij | Larry Gelbart, Murray Schisgal | Osvojeno |
| Najbolja sporedna glumica | Jessica Lange | Osvojeno |
|

Hoffmanova anegdota
-------------------

Preko 15 godina nakon premijere filma, Dustin Hoffman je ispričao anegdotu koja mu se dogodila tijekom snimanja. Nosio je kostim Dorothy Michaels te je bio s bratom Brianom kada je u njihovo dizalo na Manhattanu ušao glumac Jose Ferrer. Kako bi testirao koliko dobro može odglumiti ženu i bi li ga mogao prevariti, Hoffman se predstavio kao Dorothy Michaels, glumica u sapunici. Ferrer se rukovao s njim. Kao Dorothy, Hoffman je rekao da je "njegova velika obožavateljica" te ga obasuo komplimentima. Na kraju je Ferrera upitao bi li spavao s njim. Ferrer se iznenadio te jednostavno napustio dizalo. Hoffman je tu priču potvrdio 2008. kad je gostovao kod Davida Lettermana.

Kritike
-------

> Romantična komedija *Tootsie* jedan je u nizu precijenjenih filmova Sidneyja Pollacka (*Konje ubijaju, zar ne?*, *Moja Afrika*, *Jeremiah Johnson*), povremeno zanimljivog veterana (*Tri Kondorova dana*) koji je nedostatak redateljskog talenta redovito kompenzirao skrivanjem iza velikih tema i poruka. "Tootsie" je tipično Pollackovo djelce, umjereno zabavna, ali tromo režirana komedija lišena pravog osjećaja za ritam i geg koja, međutim, pokušava reći velike stvari o muško-ženskim odnosima. U dosezanju velikih istina, Pollack kao i uvijek preskače neke elementarne stvari pa je Hoffmanov muškarac koji glumeći ženu otkriva samoga sebe zapravo prilično plošno i jeftino profiliran lik a njegova romansa s kolegicom prazna i dosadna.
> 
> – Dean Šoša

> Jedna od najnevjerojatnijih stvari u ovom filmu je kako su Michael i Dorothy drugačiji likovi, umjesto da budu različite fizičke manifestacije iste osobe. U stvari, teško je pomiriti činjenicu da jedan čovjek igra obje uloge, zbog čega su svačije reakcije - pogotovo one od Julie - uvjerljive kada se dogodi "otkrivanje". To je testament učinkovitosti nastupa Dustina Hoffmana. *Tootsie* je iznenađujuće osjetljiva sa homoseksualnim temama, pokazujući puno više suzdržanosti nego kasnije slične komedije o prerušavanju u 90-ima i 00-ima...Jedan kontekst filma odnosi se na rastući broj žena na radu. Iako danas to više nije problem, bila je to rasprava u 70-ima i 80-ima kada je, u nekim uglovima, postojala blaga srdžba zbog toga što žene "oduzimaju posao muškarcima". Malo toga ima u *Tootsie*, pošto se Michael mora prerušiti u ženu kako bi dobio posao te dobiva seksističke primjedbe muških kolega. Dorothy je feministički osvetnik - iako je zapravo muškarac.
> 
> – James Berardinelli

> Kao romantična komedija, nije baš toliko romantična, ali je s lakoćom jedan od najboljih filmova u kojima muškarac glumi ženu te čak i danas, četvrt stoljeća nakon premijere, *Tootsie* je jednostavno odlična...Ono što je najvažnije je što početak uspostavlja Michaela kao ne samo nezaposlenog glumca nego nezaposlenog jer je teško raditi s njim. To je dobar početak koji objašnjava zašto Michael odluči otići na audiciju za sapunicu kao žena.
> 
> – Andy Webb

> *Tootsie* funkcionira kao priča, ne kao sprava. I funkcionira na mnogo drugih razina. "Tootise" je ona vrsta filmova sa velikim slovom F koje su snimali 1940-ih, kada se nije bojali miješati apsurdnost sa ozbiljnošću, socijalni komentar sa farsom, te sa malo nježnih trenutaka između smijeha...Film je tako dirljiv da ćete biti iznenađeni koliko možete biti ganuti na kraju jedne komedije.
> 
> – Roger Ebert

> *Tootsie*, režirana od Sydneya Pollacka, je bila jedna od najboljih komedija 1982. Većina njene zabavljačke vrijednosti i dramaturške živahnosti može se pripisati glumačkoj sposobnosti Dustina Hoffmana te literalnom bogatstvu vrhunskog scenarija Larrya Gelbarta i Murraya Schisgala. Iako će većina izabrati uživati u filmu samo zbog njegovih elemenata farse, drugi će također naći i zanimljivo prodiranje u agonije i ekstaze glumačke karijere, konfuzije spolnih uloga i važnosti da ljubavnici budu prijatelji...Pošto sve više muškaraca dolazi u dodir sa svojom ženskom stranom a žena sa svojom muškom stranom, vjerojatno ćemo jednog dana vidjeti i izjednačavanje između spolova.
> 
> – Frederic Brussat

Izvori
------

### Reference

1. 1 2  „*Tootsie (1982)* > Summary > Production Budget > Domestic Total Gross". *Box Office Mojo*. boxofficemojo.com. Pristupljeno 31. VIII 2012.
2. 1 2 3  Janet Maslin (13. srpnja 1982). „*Tootsie - A Woman Who is Dustin Hoffman*". New York Times. Pristupljeno 01-09-2012.
3. ↑  Američki filmski institut (14. lipnja 2000). „*America's 100 Greatest Comedies 100 YEARS...100 LAUGHS*". Filmsite.org. Pristupljeno 2007-01-07.
4. ↑  „*Comedy's top 100 films*". BBC News. 9. kolovoza 2001. Pristupljeno 2011-01-18.
5. ↑  „*America's Greatest Movies*". Američki filmski institut. 1997. Pristupljeno 31. kolovoza 2012.
6. ↑  „*The critics corner on Tootsie*". Turner Classic Movies. Pristupljeno 31. kolovoza 2012.
7. ↑  *101 Greatest screenplays* Arhivirano 2006-08-13 na Wayback Machine-u Udruga američkih pisaca. Preuzeto 1. listopada 2008.
8. ↑  „*100 Greatest Movie Characters of All Time*". Premiere Magazine, citira ga Filmsite.org. travanj 2004. Pristupljeno 6. travnja 2009.
9. ↑  „*100 Greatest Movie Performances of All Time*". Premiere Magazine; citira ga Filmsite.org. travanj 2004. Pristupljeno 6. travnja 2009.
10. ↑  Dworkin 2012. str. 7
11. 1 2  Dworkin 2012. str. 8
12. ↑  Dworkin 2012. str. 9
13. 1 2  Dworkin 2012, str. 14
14. ↑  Dawson 2009, str. 251
15. ↑  Dworkin 2012. str. 10
16. ↑  Dworkin 2012, str. 11
17. ↑  Dworkin 2012, str. 13
18. ↑  Dworkin 2012. str. 15
19. ↑  Dworkin 2012. str. 16
20. 1 2  Dworkin 2012. str. 17
21. ↑  Dworkin 2012. str. 18
22. ↑  Dworkin 2012. str. 20
23. ↑  Dworkin 2012. str. 2
24. ↑  Dworkin 2012. str. 3
25. ↑  Dworkin 2012. str. 22
26. ↑  Dworkin 2012. str. 23
27. ↑  Dworkin 2012. str. 24
28. ↑  Dworkin 2012. str. 25
29. ↑  Dworkin 2012. str. 6
30. 1 2  Dworkin 2012. str. 27
31. ↑  Dworkin 2012. str. 28-29
32. ↑  „*Release dates for Tootsie (1982)*". Internet Movie Database. Pristupljeno 1. rujna 2012.
33. ↑  „*Box Office - Tootsie*". Box Office Mojo. 2006. Arhivirano iz originala na datum 2006-03-28. Pristupljeno 1. rujna 2012.
34. ↑  „*Box Office - Tootsie*". Box Office Mojo. 2012. Pristupljeno 1. rujna 2012.
35. ↑  „*Box Office - Dustin Hoffman*". Box Office Mojo. Pristupljeno 26. rujna 2012.
36. ↑  A. Chris Gajilan (6. kolovoza 2008). „*Teri Garr: Post-aneurysm, comedy keeps her going*". CNN. Pristupljeno 1. rujna 2012.
37. ↑  Meyers, Kate (19. ožujka 1993). „*Hail Murray*". *Entertainment Weekly*. Arhivirano iz originala na datum 2011-07-09. Pristupljeno 06-07-2011.
38. ↑  Dennis Hamil (2. listopada 1997). „*Marathon Man At 60, Dustin Hoffman Reflects On His Films, Family And Our Times*". Daily News. Pristupljeno 2. rujna 2012.
39. ↑  „ *Dustin Hoffman's Dirty "Tootsie" Sex Story*". Huffington Post. 25. prosinca 2008. Pristupljeno 2. rujna 2012.
40. ↑  Dean Šoša (9. siječnja 2006). „*Zaboravljeni Sturges*". Nacional. Arhivirano iz originala na datum 2008-02-07. Pristupljeno 1. siječnja 2011.
41. ↑  James Berardinelli (9. ožujka 2009). „*Tootsie - Movie Review*". reelviews.net. Pristupljeno 2. rujna 2012.
42. ↑  Andy Webb. „*Movie Reviews - Tootsie (1982)*". themoviescene.cu.uk. Pristupljeno 2. rujna 2012.
43. ↑  Roger Ebert (17. prosinca 1982). „*Movie Reviews - Tootsie*". Chicago Sun-Times. Arhivirano iz originala na datum 2013-03-28. Pristupljeno 2. rujna 2012.
44. ↑  Frederic i Mary Ann Brussat. „*Movie Reviews - Tootsie*". spiritualityandpractice.com. Pristupljeno 2. rujna 2012.

### Literatura

* Dawson, Nick (2009). *Being Hal Ashby: life of a Hollywood rebel*. Kentucky: University Press of Kentucky. ISBN 9780813125381.
* Dworkin, Susan (2012). *Making Tootsie: Inside the Classic Film with Dustin Hoffman and Sydney Pollack*. New York: Newmarket Place. ISBN 9781557049667.

Vanjske poveznice
-----------------

* *Tootsie* na sajtu IMDb
* *Tootsie* na Rotten Tomatoes-u ()
* Filmski.net
* Pregled filmova 80-ih
* Hoffman prije i nakon šminke
* Analiza DVD-a
* Velike romanse po homevideos.com Arhivirano 2006-09-13 na Wayback Machine-u

| * p
* r
* u
Filmovi koje je režirao Sydney Pollack |
| --- |
| 1960-e |  *The Slender Thread* (1965) •  *This Property Is Condemned* (1966) •  *The Scalphunters* (1968) •  *Castle Keep* (1969) •  *They Shoot Horses, Don't They?* (1969)  |
| 1970-e |  *Jeremiah Johnson* (1972) •  *The Way We Were* (1973) •  *The Yakuza* (1975) •  *Three Days of the Condor* (1975) •  *Bobby Deerfield* (1977) •  *The Electric Horseman* (1979)  |
| 1980-e |  *Absence of Malice* (1981) •  *Tootsie* (1982) •  *Out of Africa* (1985)  |
| 1990-e |  *Havana* (1990) •  *The Firm* (1993) •  *Sabrina* (1995) •  *Random Hearts* (1999)  |
| 2000-e |  *The Interpreter* (2005) •  *Sketches of Frank Gehry* (2005) |

| * p
* r
* u
Zlatni globus za najbolji igrani film – mjuzikl ili komedija |
| --- |
| 1951–1960 | 
* *An American in Paris* (1951)
* *With a Song in My Heart* (1952)
* *Carmen Jones* (1954)
* *Guys and Dolls* (1955)
* *The King and I* (1956)
* *Les Girls* (1957)
* *Gigi*/*Auntie Mame* (1958)
* *Porgy and Bess*/*Some Like It Hot* (1959)
* *Song Without End*/*The Apartment* (1960)

 |
| 1961–1980 | 
* *West Side Story*/*A Majority of One* (1961)
* *The Music Man*/*That Touch of Mink* (1962)
* *Tom Jones* (1963)
* *My Fair Lady* (1964)
* *The Sound of Music* (1965)
* *The Russians Are Coming, the Russians Are Coming* (1966)
* *The Graduate* (1967)
* *Oliver!* (1968)
* *The Secret of Santa Vittoria* (1969)
* *MASH* (1970)
* *Fiddler on the Roof* (1971)
* *Cabaret* (1972)
* *American Graffiti* (1973)
* *The Longest Yard* (1974)
* *The Sunshine Boys* (1975)
* *A Star Is Born* (1976)
* *The Goodbye Girl* (1977)
* *Heaven Can Wait* (1978)
* *Breaking Away* (1979)
* *Coal Miner's Daughter* (1980)

 |
| 1981–2000 | 
* *Arthur* (1981)
* *Tootsie* (1982)
* *Yentl* (1983)
* *Romancing the Stone* (1984)
* *Prizzi's Honor* (1985)
* *Hannah and Her Sisters* (1986)
* *Hope and Glory* (1987)
* *Working Girl* (1988)
* *Driving Miss Daisy* (1989)
* *Green Card* (1990)
* *Beauty and the Beast* (1991)
* *The Player* (1992)
* *Mrs. Doubtfire* (1993)
* *The Lion King* (1994)
* *Babe* (1995)
* *Evita* (1996)
* *As Good as It Gets* (1997)
* *Shakespeare in Love* (1998)
* *Toy Story 2* (1999)
* *Almost Famous* (2000)

 |
| 2001–2020 | 
* *Moulin Rouge!* (2001)
* *Chicago* (2002)
* *Lost in Translation* (2003)
* *Sideways* (2004)
* *Walk the Line* (2005)
* *Dreamgirls* (2006)
* *Sweeney Todd: The Demon Barber of Fleet Street* (2007)
* *Vicky Cristina Barcelona* (2008)
* *The Hangover* (2009)
* *The Kids are All Right* (2010)
* *The Artist* (2011)
* *Les Misérables* (2012)
* *American Hustle* (2013)
* *Grand Budapest Hotel* (2014)
* *The Martian* (2015)
* *La La Land* (2016)
* *Lady Bird* (2017)
* *Green Book* (2018)

 |